Afgørelse truffet af Det Blandede EØS-udvalg

nr. 110/1999

af 24. september 1999

om ændring af bilag II (tekniske forskrifter, standarder, prøvning og certificering) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag II til aftalen blev ændret ved afgørelse nr. 65/1999 truffet af Det Blandede EØS-udvalg den 28. maj 1999(1).

(2) Kommissionens beslutning 98/542/EF af 4. september 1998 om en fælles teknisk forskrift for telefonitjenestekravene til offentlig europadækkende cellulær digital landmobilkommunikation, fase II (anden udgave)(2) bør indarbejdes i aftalen.

(3) Kommissionens beslutning 98/543/EF af 4. september 1998 om en fælles teknisk forskrift med telefonitjenestekrav til mobilstationer, der er bestemt til brug i offentlige digitale celleopbyggede telenet, fase II, og som anvender DCS 1800-båndet (anden udgave)(3), bør indarbejdes i aftalen.

(4) Beslutning 98/542/EF ophæver Kommissionens beslutning 96/629/EF af 23. oktober 1996 om en fælles teknisk forskrift for telefonitjenestekravene til offentlig europadækkende cellulær digital landmobilkommunikation, fase II, og Kommissionens beslutning 97/527/EF af 9. juli 1997 om en fælles teknisk forskrift med telefonitjenestekrav til mobilstationer, der er bestemt til brug i offentlige digitale celleopbyggede telenet (anden udgave), som er indarbejdet i aftalen, og som derfor ophæves i henhold til aftalen.

(5) Beslutning 98/543/EF ophæver Kommissionens beslutning 97/529/EF af 9. juli 1997 om en fælles teknisk forskrift med telefonitjenestekrav til mobilstationer, der er bestemt til brug i offentlige digitale celleopbyggede telenet, fase II, og som anvender DCS 1800-båndet, som er indarbejdet i aftalen, og som derfor ophæves i henhold til aftalen -

TRUFFET FØLGENDE AFGØRELSE:

Artikel 1

Følgende punkter indsættes efter punkt 4zr (Kommissionens beslutning 98/534/EF) i kapitel XVIII i bilag II til aftalen:

"4zs. 398 D 0542: Kommissionens beslutning 98/542/EF af 4. september 1998 om en fælles teknisk forskrift for telefonitjenestekravene til offentlig europadækkende cellulær digital landmobilkommunikation, fase II (anden udgave) (EFT L 254 af 16.9.1998, s. 28).

4zt. 398 D 0543: Kommissionens beslutning 98/543/EF af 4. september 1998 om en fælles teknisk forskrift med telefonitjenestekrav til mobilstationer, der er bestemt til brug i offentlige digitale celleopbyggede telenet, fase II, og som anvender DCS 1800-båndet (anden udgave) (EFT L 254 af 16.9.1998, s. 32)."

Artikel 2

Punkt 4n (Kommissionens beslutning 96/629/EF), 4v (Kommissionens beslutning 97/527/EF) og 4x (Kommissionens beslutning 97/529/EF) i kapitel XVIII i bilag II til aftalen ophæves.

Artikel 3

Teksterne til beslutning 98/542/EF og 98/543/EF på islandsk og norsk, som er knyttet til de respektive sproglige udgaver af denne afgørelse, er autentiske.

Artikel 4

Denne afgørelse træder i kraft den 25. september 1999, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1.

Artikel 5

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den 24. september 1999.

På Det Blandede EØS-udvalgs vegne

N. v. Liechtenstein

Formand

(1) EFT L 284 af 9.11.2000, s. 49.

(2) EFT L 254 af 16.9.1998, s. 28.

(3) EFT L 254 af 16.9.1998, s. 32.